The Kinks fik i alt fem singler på top-10 på den amerikanske ''Billboard''-hitliste. Ni af deres album kom i top-40.<ref name=award /> I Storbritannien havde gruppen sytten singler i top-20 og fem album i top-10.<ref name=rogan>Rogan (1998)</ref> Den amerikanske [[Recording Industry Association of America|RIAA]] har tildelt gruppen fire af gruppens album guldplade. ''[[Greatest Hits (The Kinks)|Greatest Hits!]]'' fik den første guldplade for salget af 1 million eksemplarer 28. november 1968 – seks dage efter udsendelsen af ''The Kinks Are the Village Green Preservation Society'', som ikke havde held til at komme på hitlisterne nogen steder.<ref name=hinman121 /> Den næste guldplade kom først i 1979 med ''Low Budget'', som blev efterfulgt af livealbummet ''One for the Road'' fra det følgende år (guldpladen tildelt 8. december 1980). ''Give the People What They Want'' udsendt i 1981 fik guld 25. januar 1982 for et salg på 500.000 eksemplarer.<ref>Hinman (2004), p. 256</ref> [[American Society of Composers, Authors and Publishers|ASCAP]], der repræsenterer de udøvende kunstneres rettigheder i USA, tildelte The Kinks prisen for "En af de mest spillede sange i 1983" for deres hitsingle "Come Dancing".<ref name=hinman272 />
Filosofi Kunst Musik Historie Foreninger Organisationer